el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el es en en el en el el el el el el el el el el el el el en el en el en el en el en el en el en el en el en el en el en el en el en el en el en el el nb el el en el el el el el en el en
Οι ΗΠΑ κατέκτησαν το χρυσό μετάλλιο στο ολυμπιακό τουρνουά μπάσκετ βάζοντας τέλος στην κατάρα δύο σερί ηττών από τη Γαλλία με 87-82. Κορυφαίος ο Κέβιν Ντουράντ.
Την υπεροχή της στο παγκόσμιο μπάσκετ αποκατέστησε και επιβεβαίωσε η ομάδα των ΗΠΑ. Στον τελικό των Ολυμπιακών Αγώνων επικράτησε δύσκολα 87-82 της μαχητικής Γαλλίας, που μετρούσε δύο σερί νίκες επί των Αμερικανών, στα προημιτελικά του Παγκοσμίου Κυπέλλου του 2019 και στην πρεμιέρα στο Τόκιο.
Κορυφαίος για την Team USA, που κατέκτησε το 16ο χρυσό μετάλλιο, ήταν ο Κέβιν Ντουράντ με 29 πόντους (τους 27 ως το τρίτο δεκάλεπτο), ενώ ακολούθησε με 19 ο Τζέισον Τέιτουμ. Πολύτιμη βοήθεια και από τους Τζρου Χόλιντεϊ και Ντέμιαν Λίλαρντ που είχαν από 11. Για τον KD αυτό ήταν το τρίτο χρυσό ολυμπιακό μετάλλιο μετά από αυτά του 2012 και του 2016.
Η Γαλλία μπήκε αποφασισμένη στο ματς και περιορίζοντας τους Αμερικανούς στους τέσσερις πόντους στα πρώτα πεντέμισι λεπτά ξέφυγε με 10-4.
Όμως γρήγορα οι παίκτες του Πόποβιτς σοβαρεύτηκαν και με «καυτό» Ντουράντ αλλά και συμπαράσταση από τον Τέιτουμ πέρασαν μπροστά (18-22). Μάλιστα κυριαρχώντας απόλυτα στο πρώτο μισό της δεύτερης περιόδου ξέφυγαν και με +13 (26-39).
Οι «τρικολόρ» ξεπερνώντας τον αρχικό εκνευρισμό τους διάβασαν σωστά τις αδυναμίες της άμυνας, εκμεταλλεύτηκαν το μέγεθος του Γκομπέρ και με λύσεις και από τον Φουρνιέ κατόρθωσαν να πλησιάσουν στους πέντε στο τέλος του ημιχρόνου, 39-44.
Ο ασταμάτητος KD δεν έμεινε στους 21π. του πρώτου μέρους και συνεχίζοντας να οργιάζει αποκατέστησε γρήγορα τη διψήφια διαφορά της Team USA (45-56) οδηγώντας τη, πάντα με συμπαραστάτη τον Τέιτουμ στο σκορ, και στο +14 (57-71).
Τα τρίποντα από Λουβαβού και Μπατούμ έδωσαν «σφυγμό» στους Γάλλους , που πλησίασαν και στους τρεις με τρίποντο του Ντιλικινά στα μέσα της τελευταίας περιόδου (70-73).
Ωστόσο δύο μεγάλα σουτ του Λίλαρντ και ένα τρίποντο του Τέιτουμ απομάκρυναν ξανά την Team USA (72-82), που παρά τις προσπάθειες του Φουρνιέ και του Ντε Κολό (78-84, 82-85) κράτησε σφιχτά τη νίκη.